CELEX: 32013D0225
Language: sk
Date: 2013-05-17 00:00:00
Title: 2013/225/EÚ: Vykonávacie rozhodnutie Komisie zo 17. mája 2013 , ktorým sa mení vykonávacieho rozhodnutie 2012/362/EÚ o finančnom príspevku Únie niektorým členským štátom na podporu dobrovoľných štúdií zameraných na dohľad nad úbytkom včelstiev, pokiaľ ide o predĺženie lehoty na vykonávanie programov týkajúcich sa týchto štúdií v prípade daných členských štátov [oznámené pod číslom C(2013) 2785]

22.5.2013   
            
            
               SK
            
            
               Úradný vestník Európskej únie
            
            
               L 135/22
            
         VYKONÁVACIE ROZHODNUTIE KOMISIE
   zo 17. mája 2013,
   ktorým sa mení vykonávacieho rozhodnutie 2012/362/EÚ o finančnom príspevku Únie niektorým členským štátom na podporu dobrovoľných štúdií zameraných na dohľad nad úbytkom včelstiev, pokiaľ ide o predĺženie lehoty na vykonávanie programov týkajúcich sa týchto štúdií v prípade daných členských štátov
   [oznámené pod číslom C(2013) 2785]
   (Len znenie v anglickom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, nemeckom, poľskom, portugalskom, slovenskom, španielskom, švédskom a talianskom jazyku je autentické)
   (2013/225/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 23,
   keďže:
   
               (1)
            
            
               Vo vykonávacom rozhodnutí Komisie 2012/362/EÚ (2) sa stanovuje finančná pomoc Únie, ktorá sa má poskytnúť Belgicku, Dánsku, Estónsku, Fínsku, Francúzsku, Grécku, Litve, Lotyšsku, Maďarsku, Nemecku, Poľsku, Portugalsku, Slovensku, Spojenému kráľovstvu, Španielsku, Švédsku a Taliansku na ich programy dobrovoľných štúdií zameraných na dohľad nad úbytkom včelstiev v období od 1. apríla 2012 do 30. júna 2013.
            
         
               (2)
            
            
               Pokyny pre pilotný projekt dohľadu nad úbytkom včelstiev (3) vypracované referenčným laboratóriom Európskej únie pre zdravie včiel poskytujú členským štátom návod ako realizovať ich štúdie zamerané na dohľad nad úbytkom včelstiev. V pokynoch sa stanovuje, že vo vybraných včelínoch by sa mali vykonať tri kontroly, pričom posledná z nich by sa mala vykonať počas sezóny produkcie medu, aby bolo možné objektívne odhadnúť počet stratených alebo oslabených kolónií. Toto obdobie by mali určiť členské štáty v závislosti od osobitných klimatických podmienok vo svojich krajinách.
            
         
               (3)
            
            
               Určité členské štáty požiadali, aby sa obdobie vykonávania programov štúdií zameraných na dohľad nad úbytkom včelstiev stanovené vo vykonávacom rozhodnutí 2012/362/EÚ predĺžilo aj na obdobie po 30. júni 2013, pretože vzhľadom na zemepisnú polohu týchto členských štátov a sezónne podmienky by mohlo byť nemožné ukončiť ich programy pred uvedeným dátumom.
            
         
               (4)
            
            
               Aby všetky členské štáty vykonávajúce programy štúdií zameraných na dohľad nad úbytkom včelstiev mohli vykonať tretie kolo návštev v lete, je nevyhnutné zmeniť konečný termín stanovený vo vykonávacom rozhodnutí 2012/362/EÚ z 30. júna 2013 na 30. septembra 2013.
            
         
               (5)
            
            
               Vykonávacie rozhodnutie 2012/362/EÚ by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V článku 1 ods. 2 písm. a) vykonávacieho rozhodnutia 2012/362/EÚ sa dátum „30. júna 2013“ nahrádza dátumom „30. septembra 2013“.
   Článok 2
   Toto rozhodnutie je určené Belgickému kráľovstvu, Dánskemu kráľovstvu, Estónskej republike, Fínskej republike, Francúzskej republike, Helénskej republike, Litovskej republike, Lotyšskej republike, Maďarsku, Poľskej republike, Portugalskej republike, Slovenskej republike, Spojenému kráľovstvu Veľkej Británie a Severného Írska, Spolkovej republike Nemecko, Španielskemu kráľovstvu, Švédskemu kráľovstvu a Talianskej republike.
   
      V Bruseli 17. mája 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      (2)  Ú. v. EÚ L 176, 6.7.2012, s. 65.
   
      (3)  http://ec.europa.eu/food/animal/liveanimals/bees/docs/annex_i_pilot_project_en.pdf